立夏诗词大全 立夏诗词大全 立夏诗词大全 2016-05-17 浏览:分享人:万天震手机版 【立夏诗词大全】 《夏夜追凉》宋代诗人杨万里 夜热依然午热同,开门小立月明中。 竹深树虫鸣处,时有微凉只是风。 《立夏》宋 方回 吾家正对紫阳山,南向宜添屋数间。 百岁十分已过八,只消无事守穷闲。 《阮郎归立夏》 作者:张大烈 绿阴铺野换新光,薰风初昼长。小荷贴水点横塘,蝶衣晒粉忙。 茶鼎熟,酒卮扬,醉来诗兴狂。燕雏似惜落花香,双衔归画梁。 《暑旱苦热》宋代诗人王令 清风无力屠得热,落日着翘飞上山。 人困已惧江海竭,天岂不惜河汉干。 《山亭夏日》唐代诗人高骈 绿树阴浓夏日长,楼台倒影入池塘。 水精帘动微风起,满架蔷薇一院香。 《夏日南亭怀辛大》唐代诗人孟浩然 山光忽西落,池月渐东上。 散发乘夕凉,开轩卧闲敞。 荷风送香气,竹露滴清响。 欲取鸣琴弹,恨无知音赏。 感此怀故人,中宵劳梦想。 《山中立夏用坐客韵》 年代: 宋 作者: 文天祥 归来泉石国,日月共溪翁。 夏气重渊底,春光万象中。 穷吟到云黑,淡饮胜裙红。 一阵弦声好,人间解愠风。 《纳凉》宋代诗人秦观 携来追柳外凉,画桥南畔倚胡床。 月明船笛参差起,风定池莲自在香。 《夏意》宋代诗人苏舜钦 别院深深夏席清,石榴开遍透帘明。 树阴满地日当午,梦觉流莺时一声。 《立夏奉祀太一宫》 年代: 宋 作者: 刘筠 舜柏森森拂绛霄,薰风瑟瑟动云。 琳房遍设沉榆席,金檠齐燃绿桂膏。 秘册十行开凤检,灵辉三烛驻霓旄。 香飘员峤空歌歇,北斗阑干月殿高。 《山中立夏即事》 年代: 明 作者: 蔡汝楠 一樽开首夏,独对落花飞。 幽僻还闻鸟,清和未换衣。 绿帏槐影合,香饭药苗肥。 尽日柴关启,蚕家过客稀。 《立夏日忆京师诸弟》韦应物 改序念芳辰,烦襟倦日永。 夏木已成阴,公门昼恒静。 长风始飘阁,叠云才吐岭。 坐想离居人,还当惜徂景。 《将出峡立夏前作》 年代: 明 作者: 蔡汝楠 蜀江云里唤钩,几片残花万树稠。 未换征衣逢入夏,一年春事在行舟。 《立夏》 年代: 宋 作者: 赵友直 四时天气促相催,一夜薰风带暑来。 陇亩日长蒸翠麦,园林雨过熟黄梅。 莺啼春去愁千缕,蝶恋花残恨几回。 睡起南窗情思倦,闲看槐荫满亭台。 《山中立夏用坐客韵》文天祥 归来泉石国,日月共溪翁。 夏气重渊底,春光万象中。 穷吟到云黑,淡饮胜裙红。 一阵弦声好,人间解愠风。 《立夏》 年代: 宋 作者: 薛澄 渐觉风光燠,徐看树色稠。 蚕新教织绮,貂敝岂辞裘。 酷有烟波好,将图荷芰游。 田间读书处,新笋万竿抽。 《立夏日晚过丁卿草堂》 年代: 明 作者: 张 江上茅堂柳四垂,又逢旅次过春时。 雨多苔蚀悬琴壁,水满蛙生洗砚池。 风浦萧萧帆过疾,烟空漠漠鸟来迟。 避喧心事何人解,窗下幽篁许独知。 《立夏前一日有赋》 年代: 明 作者: 杨基 渐老绿阴天,无家怯杜鹃。 东风有今夜,芳草又明年。 蚕熟新丝后,茶香煮酒前。 都将南浦恨,聊寄北窗眠。 《立夏日山中遍游后夜宿刘邦彦竹东别墅》 年代: 明 作者: 沈周 乍认东庄路不真,有桥通市却无邻。 山穷借看堂中画,花尽来寻竹主人。 烂熳笺麻发新兴,留连樱笋送残春。 与君再见当经岁,分付清觞缓缓巡。